คุณคะ แม่ดิฉันเดินชนประตูทำให้นิ้วก้อยเท้าบวมช้ำ ได้ทำการประคบร้อนและทายาแก้ฟกช้ำ ประมาณอาทิตย์นึง อาการบวมไม่ยุบ รวมทั้งอาการเจ็บที่นิ้วก้อย จึงได้ไปพบแพทย์กระดูก คุณเอ็กซ์เรย์ ไม่พบว่า กระดูกหักหรือซ้น และได้จัดยาลดอาการบวม ทานยามาประมาณอาทิตย์นึงแล้ว อาการบวมแดง ยังไม่ลด แต่ไม่มีอาการเจ็บ สามารถขยับนิ้วเท้าได้ปกติ อาการบวมแดงเกิดจากสาเหตุอะไรคะ
สวัสดีค่ะ อาการดังกล่าวมาน่าจะเป็นการอักเสบและเกิดฟกช้ำภายหลังการเกิดอุบัติเหตุ โดยรอยฟกช้ำเป็นร่องรอยที่เกิดจากการกระแทกหรือการบาดเจ็บบริเวณใต้ชั้นผิวหนังที่มีเนื้อเยื่อต่าง ๆ อยู่ จนไปทำลายหลอดเลือดฝอยที่อยู่ใต้ชั้นผิวหนัง เมื่อหลอดเลือดฝอยบางส่วนแตกออก เลือดซึ่งมีสีแดงสดก็จะไหลไปคั่งรวมกันอยู่ในบริเวณที่บาดเจ็บ และไม่มีทางระบายออกไปที่ไหนได้ อย่างไรก็ตามถ้าเป็นรอยฟกช้ำขนาดเล็กๆ และไม่ได้มีโรคประจำตัวเป็นโรคเลือดออกง่าย หยุดยากนั้น เลือดที่คั่งอยู่จะค่อยๆสลายไปได้เองภายในประมาณ 1-2 อาทิตย์ อาการปวดบวมซึ่งเป็นอาการเฉพาะที่ก็อาจเกิดร่วมด้วยได้การดูแลตัวเองเบื้องต้น พักการใช้งานบริเวณที่มีอาการ หลีกเลี่ยงการเดินลงน้ำหนักมากๆประคบเย็นประมาณ 15-20 นาที การนวดบริเวณนั้นเบา ๆ ก็จะสามารถช่วยเพิ่มการไหลเวียนเลือดและเร่งให้เกิดการซ่อมแซมตัวเองเร็วขึ้นได้แต่ไม่ควรทำรุนแรงจนเกินไป สามาถรับประทานยาแก้ปวด ยาแก้อักเสบเพื่อบรรเทาอาการได้ และควรกลับไปพบแพทย์หากปวดมากขึ้นเรื่อยๆ รอยฟกช้ำไม่ทุเลา